《斗南楼》
宋代·朱师服

危构参寥廓，星躔耿北窗。战馀尘没马，鱼散月澄江。

迟暮怜孤客，宽閒乐此邦。坐中诗有待，端欲受谁降。

作者简介：朱师服（一作复），海州（今江苏连云港）人。哲宗绍圣中为中书舍人（《建炎以来系年要录》卷六七）。元符二年（一○九九）知广州（清乾隆《广东通志》卷二六）。入元祐党籍，贬海州团练副使。